Լի Ջուհոն

**Լի Ջուհոն** (, ավելի հայտնի է որպես **Ջուհոն**, ), հարավկորեացի ռեփեր, երգիչ, երգահան և դերասան։ Հարավկորեական Monsta X բոյ-բենդի անդամ է և 2023 թվականին տեղի է ունեցել նրա առաջնելույթը՝ *Lights* առաջին սոլո մինի-ալբոմով:

## Կենսագրություն
### 2014։ Դեբյուտ և այդոլի կարիերայի սկիզբ
Monsta X-ում իր դեբյուտից առաջ Ջուհոնը մաս էր կազմում Nu Boyz նախագծային խմբի (#GUN-ի, Շոնուի և Վոնհոյի հետ միասին), որը ձևավորվել էր Starship Entertainment-ի կողմից 2014 թվականի օգոստոսին։ Նույն թվականի դեկտեմբերին Starship-ը և *[[Mnet]]*-ը մեկնարկել են «No.Mercy» անվանումով գոյատևման շոու։ Ջուհոնն ընտրվեց վեց այլ մասնակիցների հետ միասին հարավկորեական Monsta X բոյ-բենդի կազմում։

### 2015–2016: ''Show Me the Money 4'' и ''Tribe of Hip Hop''
2015 թվականի սկզբին թողարկվել է «Coach Me» համատեղ երգը San E-ի և հարավկորեական Sistar խմբի Հյորինի մասնակցությամբ։ Նույն թվականի մայիսին նա մասնակցել է «Attractable Woman» երգին՝ ձայնագրված Գիհյոնի հետ «Նարնջի մարմելադ» դորամայի համար։ Հունիսին ռեփերը անցել է լսումները Mnet Show Me the Money ռեփ մրցույթի չորրորդ սեզոնին մասնակցելու համար։ Նա հասել է երրորդ փուլ և պարտվեց Լի Հյոն-Ջունին ռեփ-բաթլում։ Հետագայում Ջուհոնը վերադարձել է, սակայն պարտվել էր One ռեփերին։

2016 թվականի ապրիլին նա դարձել է JTBC *Tribe of Hip Hop* հիփ-հոփ շոու-մրցույթի պրոդյուսերներից մեկը, որտեղ նա դարձավ շոուի ամենաերիտասարդ պրոդյուսերը։

### 2017։ Միքսթեյփեր և այլ սոլո գործունեություն
2017 թվականի հունվարին թողարկվել է «Rhythm» երգի սոլո տեսահոլովակը։

2018 թվականի օգոստոսին Ջուհոնը թողարկել է իր DWTD միքսթեյփը։ Ալբոմի համար թողարկվել է «Red Carpet» տրեկի տեսահոլովակը, իսկ հոկտեմբերին թողարկեց երկրորդ տեսահոլովակը «Should I Do» տրեկի համար։ Ալբոմը դեբյուտ է արել *[[Billboard]]* World Album-ի չարթի ութերորդ տեղում և Top Heatseekers-ի քսաներկուերորդ տեղում։

2019 թվականի փետրվարին նա փոխել է իր Jooheon բեմական կեղծանունը Joohoney-ի՝ անգլալեզու գործունեության համար։ Հունիսին նա հայտնվել է Produce X 101-ում որպես ռեփի հրահանգիչ ստաժյորների առաջին դուրս մնալու մրցույթի համար։

2020 թվականի սկզբին՝ հունվարին, Ջուհոնը ընդմիջում վերցրել է իր գործունեությունից՝ կենտրոնանալու համար իր հոգեկան առողջության վրա։ Ջուհոնը վերսկսել է իր գործունեությունը մայիսին, երբ Monsta X-ը թողարկել է Fantasia X մինի ալբոմը։ Հոկտեմբերի 9-ին թողարկվել է Ջուհոնի կարիերայի հինգերորդ միքստեյպը՝ Psyche-ը։ Միքստեյպի հետ միասին հրապարակվել է «Smoky» երգի տեսահոլովակը, իսկ հոկտեմբերի 21-ին՝ «Psyche» գլխավոր երգի տեսահոլովակը։ Արդեն դեկտեմբերի 23-ին թողարկվել է «Ride or Die» երգը «Վազիր առաջ» դրամայի համար՝ Lovelyz-ի Kei-ի հետ համատեղ։

2021 թվականի մայիսին մասնակցել է NS Yoon-G խմբի «If You Love Me» երգի վերամշակմանը։ Օգոստոսի 5-ին Idol Radio-ն հայտարարել է երկրորդ սեզոնի մասին, որտեղ ռեփերը դարձել է DJ շոուում իր խմբի Հյունվոնի հետ միասին։ Առաջին էպիզոդը եթեր է հեռարձակվել օգոստոսի 9-ին, շոուն շաբաթական հեռարձակվում էր Universe հարթակի և MBC ռադիոյի միջոցով։

2023 թվականի հունվարին Ջուհոնը հայտնվել է Cosmopolitan Korea-ի փետրվարյան համարի լուսանկարչական ռեպորտաժում։ Փետրվարի վերջին Ջուհոնը դարձել է M Countdown-ի մշտական հաղորդավար Mnet-ում՝ (G)I-dle-ի Միյոնի հետ միասին։ Նույն ամսում նա և ԱյԷմը լուսանկարահանվել և հարցազրույց են տվել *[[Vogue]]* ամսագրի կորեական տարբերակին։ Ապրիլի 16-ին Գիհյոնի հետ միասին թողարկվել է «Awake» երգը «Մեր խաղը․ LG Twins» սերիալի համար։ 2023 թվականի մայիսին թողարկվել է Ջուհոնի դեբյուտային մինի-ալբոմը՝ Lights-ը, և տեսահոլովակ է թողարկվել գլխավոր երգի՝ «Freedom»-ի համար։ Իր թողարկման առաջխաղացումից հետո Ջուհոնը հուլիսի 24-ին զորակոչվել է բանակ։

## Սկավառակագրություն
### Միքսթեյփեր
*SUPEXX* (2015)

*Flower Cafe* (2015)

*Out of Control* (2017)

*DWTD* (2018)

*Psyche* (2020)

### Մինի-ալբոմներ
*[[Lights (мини-альбом Джухона)|Lights]]* (2023)

## Ֆիլմագրություն

## Ծանոթագրություններ

Կատեգորիա:Երաժիշտներ այբբենական կարգով
Կատեգորիա:Երգիչներ
Կատեգորիա:Հարավկորեացի երգիչներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի ռեփերներ
Կատեգորիա:Ռեփերներ
Կատեգորիա:Սեուլ քաղաքում ծնվածներ